Biblia toqet jisktʼanaka
¿Kunatsa Diosar mayisiñajj wali askejja?
Sapüru ukat jan ajjsarasa llakinakas awistʼassna ukwa Diosajj muni (Lucas 18:1-7). Jupajj jiwasanakat llakisiwa, ukatwa mayisitanakas istʼistu. Alajjpachankir Awkisajja munasiñapatwa Jupampi parltʼasiñatak invitistu. ¿Uka invitacionar istʼätati? (Filipenses 4:6 liytʼäta.)
Diosar mayisiñajja, janiw yanaptʼa mayisiñakïkiti jan ukasti Juparuw jakʼachasiraktanjja (Salmo 8:3, 4). Kunjamtï jikjjatastan uk sapa kuti Jupar yatiytan ukhajja, Jupampejj jukʼamp sumwa apastanjja. (Santiago 4:8 liytʼäta.)
¿Kunjamsa mayisiñasa?
Diosajj janiw jan uñtʼat arunakampi ukat pʼeqer yatsusin mayisiñas munkiti. Janirakiw saytʼatapuni jan ukajj qontʼatapuni mayisipjam siskistusa. Jan ukasti taqe chuyma mayisiñaswa muni (Mateo 6:7). Amuytʼañataki, nayra Israel markanjja, Ana sat warmejj familiapan llaki utjipanwa Diosar mayisïna. Uka qhepat llakit mistjjäna ukhajja, Diosarojj yuspärarakïnwa. (1 Samuel 1:10, 12, 13, 26, 27 ukat 2:1 liytʼäta.)
Taqe llakinakaswa Diosar yatiysna, ukajj ¡kusiskañapuniwa! Ukat taqe kuntï churkistu ukanakatsa jachʼañcharaksnawa, yuspäraraksnawa. Diosar mayisiñjja janipun armasipjjañäniti. (Salmo 145:14-16 liytʼäta.)
ayr_Latn ayr_Latn ayr_Latn ayr_Latn ayr_Latn ayr_Latn ayr_Latn